Υρνηθώ

Στην ελληνική μυθολογία η Υρνηθώ ήταν κόρη του βασιλέα του Άργους Τημένου και σύζυγος του Δηιφόντη. Προοριζόταν από τον πατέρα της για τη διαδοχή του θρόνου και για τον λόγο αυτό κίνησε τον φθόνο και το μίσος των αδελφών της Κείσου, Φάλκη, Κερύνη και Αργαίου. Αυτοί σκότωσαν τον πατέρα τους, έδιωξαν την Υρνηθώ μαζί με τον Δηιφόντη, και ανεκήρυξαν βασιλιά τον μεγαλύτερο στην ηλικία από αυτούς, τον Κείσο. Αργότερα, με βοηθό την Πειθώ, κατάφεραν να απαγάγουν βίαια την Υρνηθώ από την Επίδαυρο, όπου είχε καταφύγει με τον σύζυγό της. Καταδιωκόμενοι στη συνέχεια από τον Δηιφόντη, σκότωσαν την Υρνηθώ.

Στον τόπο της σφαγής της Υρνηθούς, όπου και ετάφη κατά την παράδοση, οι κάτοικοι της Επιδαύρου ανέγειραν ιερό στο όνομά της, το αποκαλούμενο Υρνήθιον.

Υρνηθ